Skjaldarglíma Ármanns

Glímufélagið Ármann var stofnað 15. desember 1888 og árið eftir stóð félagið fyrir kappglímu, Ármannsglímunni, sem haldin var 12 sinnum til og með árinu 1907. Í ársbyrjun 1908 var verðlaunagripur, Ármannsskjöldurinn, gefinn til kappglímunnar, og skildi hann veittur til heiðurs mesta glímumanni Reykjavíkur. Í umtali fór glímumótið að draga nafn af verðlaunagripnum og kallast Skjaldarglíma Ármanns. Síðan 1908 hefur verið keppt um gripinn árlega utan 5 ár um heimsstyrjöldina fyrri, og því um 92. Skjaldarglímu Ármanns að ræða, sem fram fór 8. febrúar 2004. Jafnframt telst það mót 104. Ármannsglíman frá 1889.Aðalstofnendur Ármanns voru:Pétur Jónsson blikksmiður og séra Helgi Hjálmarsson, frá Vogum í Mývatnsveit.

Í þau 92 skipti, sem keppt hefur verið um Ármannsskjöldinn hafa Ármenningar unnið 42 sinnum, Kr-ingar 23, UMFR maður 8 sinnum, félagar í UV (Ungmennafélagið Víkverji) í 16 skipti, ÍK maður 2 sinnum og félagi í Umf Vöku 1 sinni.

Alls hafa 36 glímumenn orðið Skjaldarhafar í þessi 92 skipti. Þeir, sem oftast hafa unnið Skjaldarglímu Ármanns eru: 1. Pétur Eyþórsson, UV/KR/Ármann, 10 sinnum. 2.Ólafur H. Ólafsson, KR, 9 sinnum. 3. Ármann J. Lárusson, UMFR, 8 sinnum. 4. Sigtryggur Sigurðsson, KR, 7 sinnum. 4.-5. Sigurjón Pétursson, Á, 6 sinnum. 4.-5. Ingibergur J. Sigurðsson, Á + UV, 6 sinnum. 6.-8. Lárus Salómonsson, Á, 4 sinnum. 6.-8. Guðm. Ágústsson, Umf Vöku + Á, 4 sinnum. 6-8. 

Í gegnum tíðina hefur meðal glímumanna heiðurstitillinn Skjaldarhafi Ármanns og að bera Ármannsskjöldinn gengið næst því að verða Glímukóngur Íslands og hlotnast Grettisbeltið til varðveislu til næstu Íslandsglímu.

Hér á eftir fer skrá um alla sigurvegara í Ármannsglímunni frá 1889, sem jafnframt eru Skjaldarhafar frá 1908.

Rétt er að vekja athygli á, að sigurvegari í 102. Ármannsglímunni 2002 varð Ólafur Oddur Sigurðsson, HSK, og í 2. sæti Arngeir Friðriksson, HSÞ, en þeir kepptu sem gestir. Vinningaflesti Reykvíkingurinn, Ingibergur J. Sigurðsson, UV, varð í þriðja sæti og hlaut titilinn Skjaldarhafi Ármanns samkvæmt reglum um Ármannsskjöldinn.

Einnig fylgir í stuttu máli saga Ármannsskjaldarins, hvaða glímumenn hafa unnið hann til eignar og gefendur skjaldarinns.

Sigurvegarar í Ármannsglímunni og Skjaldarhafar Ármanns
1889 Helgi Hjálmarsson
1890 Helgi Hjálmarsson
1891 – 1896 Féll niður
1897 Þorgrímur Jónsson
1898 Þorgrímur Jónsson
1899 Guðmundur Guðmundsson
1900 Féll niður
1901 Ásgeir Gunnlaugsson
1902 Ásgeir Gunnlaugsson
1903 Valdimar Sigurðsson
1904 Jónatan Þorsteinsson
1905 Jónatan Þorsteinsson
1906 Jónatan Þorsteinsson
1907 Hallgrímur Benediktsson
1908 Ármannsskjöldurinn gefinn. Mótið fór að draga nafn af skildinum.
Skjaldarhafar hafa orðið:
1908 Hallgrímur Benediktsson Ármann
1909 Hallgrímur Benediktsson Ármann
1910 Sigurjón Pétursson Ármann
1911 Sigurjón Pétursson Ármann
1912 Sigurjón Pétursson Ármann
1913 Féll niður
1914 Sigurjón Pétursson Ármann
1915 Sigurjón Pétursson Ármann
1916 Féll niður
1917 Féll niður
1918 Féll niður
1919 Féll niður
1920 Sigurjón Pétursson Ármann
1921 Tryggvi Gunnarsson Ármann
1922 Friðbjörn Vigfússon Ármann
1923 Magnús Sigurðsson Ármann
1924 Magnús Sigurðsson Ármann
1925 Þorgeir Jónsson Í.K.
1926 Þorgeir Jónsson Í.K.
1927 Jörgen Þorbergsson Ármann
1928 Sigurður Thorarensen Ármann
1929 Jörgen Þorbergsson Ármann
1930 Sigurður Thorarensen Ármann
1931 Sigurður Thorarensen Ármann
1932 Lárus Salómonsson Ármann
1933 Lárus Salómonsson Ármann
1934 Lárus Salómonsson Ármann
1935 Ágúst Kristjánsson Ármann
1936 Ágúst Kristjánsson Ármann
1937 Skúli Þorleifsson Ármann
1938 Lárus Salómonsson Ármann
1939 Ingimundur Guðmundsson Ármann
1940 Sigurður Brynjólfsson Ármann
1941 Kjartan B Guðjónsson Ármann
1942 Kristmundur J Sigurðsson Ármann
1943 Guðmundur Ágústsson Umf. Vaka
1944 Guðmundur Ágústsson Ármann
1945 Guðmundur Ágústsson Ármann
1946 Guðmundur Ágústsson Ármann
1947 Sigurjón Guðmundsson Umf. Vaka
1948 Guðmundur Guðmundsson Ármann
1949 Guðmundur Guðmundsson Ármann
1950 Ármann J Lárusson Umf. Rvíkur
1951 Rúnar Guðmundsson Ármann
1952 Rúnar Guðmundsson Ármann
1953 Ármann J Lárusson Umf. Rvíkur
1954 Ármann J Lárusson Umf. Rvíkur
1955 Ármann J Lárusson Umf. Rvíkur
1956 Ármann J Lárusson Umf. Rvíkur
1957 Trausti Ólafsson Ármann
1958 Ármann J Lárusson Umf. Rvíkur
1959 Ármann J Lárusson Umf. Rvíkur
1960 Ármann J Lárusson Umf. Rvíkur
1961 Kristmundur Guðmundsson Ármann
1962 Trausti Ólafsson Ármann
1963 Hilmar Bjarnason Umf. Rvíkur
1964 Kristmundur Guðmundsson Ármann
1965 Sigtryggur Sigurðsson KR
1966 Sigtryggur Sigurðsson KR
1967 Sigtryggur Sigurðsson KR
1968 Ómar Úlfarsson KR
1969 Sigtryggur Sigurðsson KR
1970 Sigtryggur Sigurðsson KR
1971 Sigtryggur Sigurðsson KR
1972 Sigtryggur Sigurðsson KR
1973 Sigurður Jónsson Umf.Víkverji
1974 Sigurður Jónsson Umf.Víkverji
1975 Sigurður Jónsson Umf.Víkverji
1976 Þorsteinn Sigurjónsson Umf.Víkverji
1977 Guðmundur F Halldórsson Ármann
1978 Hjálmur Sigurðsson Umf.Víkverji
1979 Hjálmur Sigurðsson Umf.Víkverji
1980 Hjálmur Sigurðsson
1981 Ómar Úlfarsson KR
1982 Helgi Bjarnason KR
1983 Ólafur H Ólafsson KR
1984 Jón E Unndórsson Leikni
1985 Ólafur H Ólafsson KR
1986 Ólafur H Ólafsson KR
1987 Ólafur H Ólafsson KR
1988 Ólafur H Ólafsson KR
1989 Ólafur H Ólafsson KR
1990 Ólafur H Ólafsson KR
1991 Ólafur H Ólafsson KR
1992 Ólafur H Ólafsson KR
1993 Jón Birgir Valsson KR
1994 Ingibergur Sigurðsson Ármann
1995 Ingibergur Sigurðsson Ármann
1996 Orri Björnsson KR
1997 Ingibergur Sigurðsson Umf.Víkverji
1998 Ingibergur Sigurðsson Umf.Víkverji
1999 Pétur Eyþórsson Umf.Víkverji
2000 Ingibergur Sigurðsson Umf.Víkverji
2001 Pétur Eyþórsson Umf. Víkverji
2002 Ingibergur Sigurðsson UMF. Víkverja
2003 Pétur Eyþórsson UV
2004 Pétur Eyþórsson UV
2005 Pétur Eyþórsson KR
2006 Pétur Eyþórsson KR
2007 Pétur Eyþórsson KR

Alls hafa 42 glímumenn orðið sigurvegarar í Ármannsglímunni frá 1889 og af þeim hafa 36 borið heiðurstitilinn Skjaldarhafi frá 1908.

Eigendur og gefendur Ármannsskjaldarins.
Fyrir 1962 vann sá maður skjöldinn til eignar, sem sigraði í Skjaldarglímunni þvisvar í röð, en síðan ef hann vinnur þrisvar í röð eða fimm sinnum alls. Alls hafa unnist til eignar 14 skildir og hófst keppni um þann 15da árið 2001. Eftirtaldir glímumenn hafa unnið Ármannsskjöldinn til eignar:

1. skjöldur: Sigurjón Pétursson, 1910-1912
2. skjöldur: Sigurjón Pétursson, 1914-1915, 1920.
3. skjöldur: Sigurður Thorarensen, 1928, 1930-1931
4. skjöldur: Lárus Salómonsson, 1932-1934
5. skjöldur: Guðmundur Ágústsson, 1943-1945
6. skjöldur: Ármann J. Lárusson, 1953-1955
7. skjöldur: Ármann J. Lárusson, 1958-1960
8. skjöldur: Sigtryggur Sigurðsson, 1969-1971
9. skjöldur: Sigtryggur Sigurðsson, 1973-1975
10. skjöldur: Sigurður Jónsson, 1973-1975
11. skjöldur: Hjálmur Sigurðsson, 1978-1980
12. skjöldur: Ólafur H. Ólafsson, 1985-1987
13. skjöldur: Ólafur H. Ólafsson, 1988-1990
14. skjöldur: Ingibergur J. Sigurðsson, 1994-1995, 1997-1998, 2000
15. skjöldur: Pétur Eyþórsson, 1999, 2001, 2003-2005
16. skjöldur: Pétur Eyþórsson, 2006-2007

Félagið mun sjálft hafa kostað gerð fyrstu skjaldanna beint eða með samskotum. Líkur benda til að Eggert Kristjánsson hafi gefið 6., 7. og 8. skjöldinn. Hörður Gunnarsson gaf 9., 10. og 11. skjöldinn og þeir Hörður og Sveinn Guðmundsson gáfu 12., 13. og 14. skjöldinn sameiginlega. Hörður Gunnarsson gaf 15. og 16. skjöldinn, sem byrjað var að keppa um 2001

Tilvísanir og heimildir